**Obnovenie zasvätenia školy Ježišovi Kristovi skrze P. Máriu**

**v jezuitskom kostole Najsv.Spasiteľa**

**7.10.2016 o 8:15 h.**

**Po sv. prijímaní: Obnovenie zasvätenia školy Ježišovi Kristovi a P. Márii:**

***Kňaz:*** Ježiš, Mária, Jozef, vy ste tvorili na zemi pozemskú rodinu, plnú lásky samotného Boha a vo vzájomnej jednote ste zachovávali Jeho svätý zákon. To je dôvod, prečo vám záleží na každej ľudskej rodine a spoločenstve.

***P. riaditeľka:*** Matka Mária, Kráľovná rodiny, spoločenstvo našej školy v zjednotení dnes prichádza k tvojim nohám a obnovuje zasvätenie sa tvojmu Nepoškvrnenému Srdcu.

Pod tvojou materinskou ochranou, veď nás k svojmu Božskému Synovi, Ježišovi Kristovi.

 ***Sestra:*** *Pane Ježišu, skrze Srdce tvojej Matky ťa najprv chceme odprosiť za všetky urážky, zlé myšlienky, slová a skutky a všetok nedostatok lásky, ktorých sa dopustili rehoľné sestry, vedenie školy, pedagógovia,zamestnanci, žiaci i rodičia za posledný rok.*

*Odprosujeme ťa a zriekame sa:pýchy, neposlušnosti,hnevu a závisti, neodpustenia, neúcty k druhým, slov kritiky a obviňovania, posudzovania,*

***Všetci: Odprosujeme ťa, Pane Ježišu!***

*odprosujeme ťa a zriekame sa strachu, odmietania poriadku a pravidiel, klamstva,*

***Všetci: Odprosujeme ťa, Pane Ježišu!***

*odprosujeme ťa a zriekame sa ohovárania a osočovania, pohŕdania a ponižovania druhých, irónie a zosmiešňovania iných,*

***Všetci: Odprosujeme ťa, Pane Ježišu!***

*odprosujeme ťa a zriekame sa lenivosti, mravnej nečistoty v myšlienkach, slovách a skutkoch, okultu a mágie, svojvoľnosti.*

***Všetci: Odprosujeme ťa, Pane Ježišu!***

***1. žiak:*** *Pane Ježišu, priprav naše srdcia prijať milosti, ktoré nám chceš dať prostredníctvom obnovenia tohto zasvätenia.*

***1. učiteľ:*** *Prosíme o dar odpustenia, pretože chceme odpustiť všetkým, ktorí nám akýmkoľvek spôsobom ublížili:ktorí nás nahnevali, urazili, ponížili a neprejavili nám úctu a lásku.*

***2. žiak:*** *Chceme odpustiť úprimne, z hĺbky srdca, pretože aj my sme často ublížili iným a potrebujeme Tvoje odpustenie.*

 ***Sestra:*** *Pane Ježišu Kriste, pokorne ťa prosíme, prikry nás všetkých svojou predrahou a presvätou Krvou, aby nás očistila a chránila od všetkého zla, aby nemalo nad nami žiadnu moc.*

***Všetci (spolu):*** Pane Ježišu, na mocný príhovor Nepoškvrneného Srdca Panny Márie, tvojej Matky, prosíme, posväcuj a zjednocuj vo svojom Božskom Srdci spoločenstvo našej školy.

 Učiň, aby naše srdcia žili v Božej láske a jednote ako vaše srdcia, aby nás nič nedokázalo od nej odlúčiť.

***Kňaz:*** Božské Srdce nášho Pána Ježiša Krista a Nepoškvrnené Srdce Panny Márie, ktoré bijete v zjednotenej láske, vám teraz osobitne obnovujeme toto naše zasvätenie.

* ***P. riaditeľka:*** Zasväcujeme vám všetkých zamestnancov našej školy a našich učiteľov a vychovávateľov, ktorým bola zverená služba učiť, viesť a vychovávať.
* ***2. učiteľ:*** Zasväcujeme vám všetkých našich žiakov – bývalých, terajších i budúcich.V Duchu Svätom veďte ich životy, výchovu v pokore, láske, viere a oddanosti vám i svätej Cirkvi.
* ***1. žiak:*** Zasväcujeme vám seba samých, našich rodičov i všetkých blízkych, ktorí sa o nás starajú a pomáhajú nám.
* ***Sestra:*** Prosíme ťa o zvláštne požehnanie pre kňazov, rehoľníkov a všetkých, ktorí akýmkoľvek spôsobom pomáhajú našej škole.
1. ***a 2. učiteľ:*** Pane Ježišu, prosíme ťa, aby spoločenstvo našej školy bolo spoločenstvom modlitby, lásky, ľudských i kresťanských cností.

Božské Srdce Ježišovo, Nepoškvrnené Srdce Panny Márie, ochraňujte toto naše spoločenstvo od útokov satana, od všetkých jeho klamstiev a úkladov.

***Kňaz:*** Pane Ježišu na orodovanie Panny Márie, prosíme ťa, naplň nás svojou láskou, pokojom, radosťou, trpezlivosťou, vytrvalosťou, poslušnosťou, dobrotou a všetkými darmi a milosťami, ktoré potrebujeme pre spásu našich duší.

Celá škola sv. Uršule nech je pod vašou ochranou a vedením vašej lásky v Duchu Svätom. Amen.